**ROMÂNIA**

**JUDEȚUL VRANCEA Anexa nr. 2**

**CONSILIUL JUDEȚEAN la Hotărârea nr. 200 din 09.10.2025**

**Președinte**

**SCRISOARE DE AŞTEPTĂRI**

**privitor la administrarea Societății SERVICII PUBLICE VRANCEA S.R.L.**

**pentru perioada 2026-2030**

1. **Introducere**

 **Consiliul Județean Vrancea**, cu sediul în municipiul Focșani, str. Cuza Vodă nr.56, județ Vrancea, în calitate de Autoritate Publică Tutelară pentru **Societatea SERVICII PUBLICE VRANCEA S.R.L.**, cu sediul social în municipiul Focșani, str. Republicii nr.13, județ Vrancea, cod 620018, România, capital social în valoare de 4.027.000 lei, CUI **51943156**, înregistrată la Registrul Comerțului sub numărul **J2025041396006**, a elaborat prezenta scrisoare care stabilește așteptările privind performanțele Societății și ale organelor de administrare și conducere ale acesteia, pentru perioada 2026 – 2030. Acestea ar trebui să fie văzute în contextul în care Autoritatea Publică Tutelară dorește o îmbunătățire continuă a performanței și guvernanței întreprinderilor publice din portofoliul său.

 Prezentul document a fost elaborat în temeiul prevederilor Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare și Anexa nr. 1b din normele metodologice de aplicare a OUG nr.109/2011 privind guvernanța corporativă a întreprinderilor publice, cu modificările și completările ulterioare, aprobate prin HG nr.639/2023 și reprezintă dezideratele Autorității Publice Tutelare, respectiv **Consiliul Județean Vrancea** pentru evoluția societății în perioada 2026 – 2030.

 Prezentul document are caracter **obligatoriu** pentru începerea procedurii de selecție și nominalizare a membrilor consiliului de administrație al **Societății** **SERVICII PUBLICE VRANCEA S.R.L.** șicuprinde obiectivele societății, care stau la baza stabilirii criteriilor specifice de selecție și va fi adusă la cunoștință candidaților aflați pe lista scurtă.

1. **Informații generale privind Societatea SERVICII PUBLICE VRANCEA S.R.L.**

 **Societatea SERVICII PUBLICE VRANCEA S.R.L.** este persoană juridică de naționalitate română se organizează și funcționează potrivit reglementărilor legale în vigoare, respectiv Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, Legea nr.31/1990 privind societățile, republicată cu modificările și completările ulterioare, în vederea realizării obiectului său de activitate și a îndeplinirii obiectivelor societății așa cum sunt stabilite prin Actul Constitutiv.

 Societatea este înregistrată la Registrul Comerțului sub numărul **J2025041396006**.

 Codul de Identificare Fiscală este: **51943156**.

 Sediul social al Societății este în municipiul Focșani, str. Republicii nr.13, județ Vrancea, cod 620018, România.

 Capitalul social total subscris și vărsat al Societății este de 4.027.000 lei, divizat în 20.135 părți sociale cu o valoare nominală de 200 lei/parte socială.

 Asociatul unic al societății este Unitatea Administrativ-Teritorială Județul Vrancea, reprezentata legal de președintele Consiliului Județean Vrancea.

 Consiliul Județean Vrancea, având și calitatea de autoritate publică tutelară.

 Obiectul de activitate al Societății este administrarea domeniului public si privat al județului Vrancea, construirea, modernizarea, exploatarea şi întreţinerea drumurilor, podurilor, a pasajelor rutiere şi pietonale, subterane şi supraterane, a construcţiilor civile şi industriale pentru locuri de agrement, pentru persoane fizice și juridice din țară și din străinătate

 Domeniul principal de activitate este: Lucrări de construcții a drumurilor și căilor ferate (CAEN 421).

 Activitatea principală este: Lucrări de construcții a drumurilor și autostrăzilor (CAEN 4211).

 Alte activități: conform Actului Constitutiv.

 Societatea este licențiată și autorizată conform legislației în vigoare.

 Adunarea Generalǎ a Asociaților este organul de conducere al societǎţii care decide asupra activitǎtii acesteia şi stabileşte politica economică şi comercialǎ.

 Conducerea administrativă este formată din **3 administratori**.

 **Societatea SERVICII PUBLICE VRANCEA S.R.L.** se încadrează în categoria întreprinderilor publice prevăzute la **Art. 2 pct. 2 lit. b)** din Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare. Organizarea și funcționarea societății este reglementată de respectivul act normativ și unde acesta nu dispune, de dispozițiile Legii nr.31/1990, republicată, cu modificările și completările ulterioare, și de dispozițiile Legii nr. 287/2009 privind Codul Civil, republicată, cu modificările și completările ulterioare.

 Organul suprem de conducere al Societății este Adunarea Generală a Asociaților.

Administrarea societății se face de către 3 administratori, din care unul este administrator executiv, respectându-se prevederile **Art. 28 alin. (1) din OUG nr. 109/2011**.

Un singur administrator poate fi funcţionar public sau personal al autorităţii publice tutelare sau al altor instituţii sau autorităţi publice, respectându-se prevederile **Art. 28 alin. (5) din OUG nr. 109/2011**.

 Administratorii sunt desemnați de către autoritatea publică tutelară și numiți de către Adunarea Generală a Asociaților la propunerea unei comisii constituite la nivelul autorității publice tutelare, potrivit prevederile art. 28 alineat (5^1).

 Cel puțin doi dintre administratori vor fi neexecutivi și independenți în înțelesul art. 138^2 din Legea nr.31/1990, republicată, cu modificările și completările ulterioare. Funcţionarii publici, înalţii funcţionari publici, precum şi alte categorii de personal din cadrul autorităţii publice tutelare ori din cadrul altor autorităţi sau instituţii publice nu pot fi consideraţi independenţi, potrivit prevederile art. 28 alineat (6).

 Selecţia administratorilor se realizează cu respectarea principiilor prevăzute de Legea nr. 202/2002, cu modificările şi completările ulterioare. În măsura în care nu este afectat clasamentul întocmit potrivit dispoziţiilor Art. 29 alin. (1), cel puţin o treime din totalul administratorilor aparţin genului subreprezentat, conform prevederilor **Art. 28 alin. (7) din OUG nr. 109/2011**.

 Mandatul administratorilor este stabilit prin actul constitutiv, neputând depăşi 4 ani. Mandatul administratorilor care şi-au îndeplinit în mod corespunzător atribuţiile poate fi reînnoit o singură dată ca urmare a unui proces de evaluare, în condiţiile prezentei ordonanţe de urgenţă. Mandatul administratorilor numiţi ca urmare a încetării, sub orice formă, a mandatului administratorilor iniţiali coincide cu durata rămasă din mandatul administratorului care a fost înlocuit conform prevederilor **Art. 28 alin. (8) din OUG nr. 109/2011**.

 Selecția administratorilor se face potrivit prevederilor Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare și a normelor metodologice de aplicare a OUG nr. 109/2011 privind guvernanța corporativă a întreprinderilor publice, cu modificările și completările ulterioare, aprobate prin HG nr. 639/2023.

 Orice administrator poate exercita concomitent cel mult 2 mandate de membru al consiliului de administraţie şi/sau de membru al consiliului de supraveghere în întreprinderi publice al căror sediu se află pe teritoriul României, inclusiv mandatul de la **Societatea** **SERVICII PUBLICE VRANCEA S.R.L.**

 Administratorii se constituie următoarele comitete:

* Comitetul de nominalizare şi remunerare
* Comitetul de audit.

 Atribuțiile comitetului de gestionare a riscurilor vor fi preluate de către Comitetul de audit.

 Prin actul constitutiv se poate stabili şi posibilitatea constituirii şi a altor comitete consultative.

 Comitetele pot fi formate din administratori neexecutivi. Preşedintele fiecărui comitet este independent.

 **Comitetul de nominalizare şi remunerare** are următoarele atribuții principale:

* organizează sesiuni de instruire pentru membrii consiliului;
* formulează propuneri privind desemnarea directorilor societății;
* formulează propuneri de remunerare a administratorilor şi directorilor, cu respectarea politicii de remunerare transmise de AMEPIP;
* sprijină consiliul în evaluarea propriei performanţe, precum şi a performanţei conducerii executive.

 Comitetul de audit îndeplineşte atribuţiile prevăzute la Art. 65 din Legea nr. 162/2017, cu modificările și completările ulterioare, la care se aadaugă atribuțiile Comitetului de gestionare a riscurilor.

* asigură concordanţa activităţilor de control cu riscurile generate de activităţile şi procesele care fac obiectul controlului.
* identifică, analizează, evaluează, monitorizează şi raportează riscurile identificate, planul de măsuri de atenuare sau anticipare a acestora, alte măsuri luate de conducerea executivă;
* măsurarea solvabilităţii întreprinderii publice, prin raportare la atribuţiile şi obligaţiile uzuale ale acesteia, şi informează sau, după caz, face propuneri consiliului de administraţie.

 **Societatea** **SERVICII PUBLICE VRANCEA S.R.L.** stabilește prin actul constitutiv modul de funcţionare şi procedura de adoptare a deciziilor în cadrul comitetelor consultative.

 Responsabilitățile administratorilor sunt stabilite prin Contractul de Mandat încheiat potrivit prevederilor Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare și a normelor metodologice de aplicare a OUG nr. 109/2011 privind guvernanța corporativă a întreprinderilor publice, cu modificările și completările ulterioare, aprobate prin HG nr. 639/2023.

Lista administratorilor şi CV-urile acestora sunt publicate, pe pagina de internet a societății, pe întreaga durată a mandatului acestora.

 Planul de administrare va pune în valoare viziunea managerială a administratorilor, asupra perspectivelor de evoluție ale **Societății** **SERVICII PUBLICE VRANCEA S.R.L.**, fundamentate pe continuarea implementării și consolidarea proceselor de dezvoltare, modernizare și retehnologizare, având la bază premisa că numai prin capitalizarea permanentă a societății poate fi asigurată o dezvoltare durabilă în condiții de eficiență.

 Potrivit actului constitutiv, organele de conducere sunt: Adunarea Generală a Asociaților și administratorii societății.

 Planul de administrare va reflecta politica generală a administratorilor și anume aceea de a consolida poziția **Societății** **SERVICII PUBLICE VRANCEA S.R.L.** în raport cu celelalte companii de profil similar din România și de a continua să fie un factor de stabilitate pentru angajații săi, pentru familiile acestora, și totodată pentru utilizatorii serviciilor din aria sa de operare.

 Direcțiile de dezvoltare ale **Societății** **SERVICII PUBLICE VRANCEA S.R.L.**, definite prin Planul de administrare și operaționalizate prin componenta de management, ce urmează a fi elaborate și prezentate de administratori, vor avea la bază principiile guvernanței corporative,

care statuează o atitudine responsabilă, profesionistă și etică a companiei în raport cu principalii săi colaboratori: utilizatorii serviciilor, autorități locale, autorități de reglementare, organisme de control, angajați și alte categorii de colaboratori interni și externi.

 Administratorii intenționează ca, pe durata mandatului ce le revine, **Societatea** **SERVICII PUBLICE VRANCEA S.R.L.** să fie tratată de către toți partenerii Societății din mediul economic ca o organizație profesionistă, competitivă și aliniată din punct de vedere al practicilor manageriale la cerințele și standardele de calitate ale Uniunii Europene.

 **Societatea** **SERVICII PUBLICE VRANCEA S.R.L.** își desfășoară activitatea în baza Contractului de Delegare, în aria delegării definită în respectivul contract. Societatea își desfășoară activitatea pentru autoritatea locală care va delega gestiunea serviciului de administrare a domeniului public si privat.

1. **Sinteza strategiei guvernamentale şi locale în domeniul în care acţionează Societatea SERVICII PUBLICE VRANCEA S.R.L. inclusiv obiectivele sectoriale şi fiscal - bugetare pe termen mediu şi lung ale statului**

 **Obiectivele generale** urmărite de autoritatea publică tutelară sunt:

* Satisfacerea cerințelor și nevoilor de utilitate publica ale comunităților locale și creșterea calității vieții;
* Administrarea și gestionarea infrastructurii edilitar-urbane aferente serviciului public în interesul comunităților locale;
* Funcționarea și exploatarea în condiții de siguranță, rentabilitate și eficiență economică a serviciului;
* Crearea, dezvoltarea și modernizarea infrastructurii aferente serviciului public, în corelare cu planurile și documentațiile de urbanism și amenajare a teritoriului;
* Protejarea domeniului public și privat și punerea în valoare a acestuia.
1. **Viziunea autorităţii publice tutelare şi a acţionarilor, misiunea şi obiectivele Societății SERVICII PUBLICE VRANCEA S.R.L., derivată din politica locală din domeniul de activitate în care operează societatea**

 Autoritatea publică tutelară se așteaptă în primul rând ca organele de administrare ale societății SERVICII PUBLICE VRANCEA S.R.L. să depună toate diligențele pentru îndeplinirea atribuțiilor si responsabilităților alocate.

Administratorii sunt obligați să exercite următoarele atribuții principale:

* să elaboreze şi să prezinte Adunării Generale a Asociaților Societății, spre aprobare, în termen de 30 de zile de la data numirii planul de administrare pentru atingerea obiectivelor;
* să deruleze şi să finalizeze procedura de recrutare și selecție a personalului din conducerea societății prevăzută de O.U.G. 109/2011;
* să stabilească direcțiile principale de activitate şi de dezvoltare ale Societății;
* să stabilească sistemul contabil şi de control financiar şi aprobarea planificării financiare
* să pregătească raportul anual al administratorilor Consiliului de Administrație, să organizeze Adunările Generale ale Asociaților şi să implementeze hotărârile acestora;
* să introducă cererea pentru deschiderea procedurii insolvenței Societății, potrivit legii;
* să aprobe Regulamentul de Organizare și Funcționare a Societății (care cuprinde şi organigrama acesteia);
* să stabilească şi să mențină politicile de asigurare în ceea ce privește personalul şi Societății;
* să elaboreze şi să supună aprobării administratorilor Regulamentul Intern a Societății;
* să delege conducerea Societății, să numească şi să revoce directorii Societății, precum şi să stabilească indemnizația (remunerația) acestora;
* să supravegheze activitatea directorilor Societății;
* să aprobe nivelul salariilor;
* să promoveze studii şi să propună autorităților competente tarifele pentru furnizarea serviciilor;
* să propună Adunării Generale a Asociaților Societății majorarea capitalului social atunci când această măsură este necesară pentru desfășurarea activității, precum şi înființarea sau desființarea de sedii secundare;
* să exercite orice alte atribuții ce i-au fost delegate de Adunarea Generală a Societății;
* să aprobe scoaterea din evidența contabilă şi trecerea pe costuri a unor creanțe care nu mai pot fi recuperate.
* să nu fie legați de Societate printr-un contract de muncă;
* să îşi exercite mandatul cu loialitate şi cu prudența şi diligența unui bun administrator în interesul exclusiv al Societății, şi să nu-şi asume nici un fel de obligații speciale față de un acționar sau altul al Societății;
* să adopte toate măsurile necesare pentru protejarea patrimoniului Societății;
* să păstreze confidențialitatea informațiilor şi a secretelor de afaceri ale Societății;
* să evite conflictele de interese în raport cu Societatea;
* să nu exercite concomitent un număr mai mare de mandate de administrator şi/sau membru al Consiliului de Supraveghere în societăți pe acțiuni cu sediul în România, decât cel prevăzut de lege;
* să nu contacteze credite cu Societatea, decât în condițiile restrictive stabilite de lege;
* să nu încheie acte juridice cu Societatea, decât în condițiile restrictive stabilite de lege;
* să participe la ședințele Adunării Generale a Acționarilor Societății;
* să solicite angajarea de asistenta din partea unor specialiști, experți externi in vederea îndeplinirii sarcinilor sale.

 Alte așteptări ale autorității publice tutelare și acționarilor, pe care organele de administrare si conducere ale societății trebuie să le satisfacă în următoarea perioadă, sunt:

**Eficacitatea actului de administrare și conducere:**

* aplicarea principiilor de guvernanță corporativă, în special și fără a se limita la transparența decizională;
* articularea componentelor strategice și manageriale/operaționale într-un plan de administrare coerent;
* promovarea, dezvoltarea și menținerea unor relații pozitive și de durată cu toți colaboratorii interni și externi ai societății;
* dezvoltarea capabilităților de raportare, control și management al riscului;
* auditarea principalelor funcțiuni și activități ale societății;
* creșterea și protejarea valorii societății.

**Eficiența economică:**

* gestionarea responsabilă și optimă a patrimoniului societății;
* implementarea unui sistem de benchmark pentru principalii indicatori economico- financiari care să permită societății monitorizarea și menținerea acestora în limite ponderate, prin comparație cu alte societăți de profil;
* optimizarea costurilor de producție, de exemplu prin optimizarea sistemului de achiziții (lucrări, materii prime, produse, piese de schimb);
* optimizarea stocurilor astfel încât să nu existe mobilizări pe stoc;
* îmbunătățirea sistemului de recuperare a creanțelor și de încasare a facturilor;
* îndeplinirea obligațiilor către Bugetul de stat, Bugetul asigurărilor sociale de stat și fonduri speciale și către Bugetul local;
* rambursarea creditelor contractate potrivit condițiilor contractuale;
* realizarea unei profitabilități raționale, în limitele suportabilității sociale, dar fără erodarea perspectivelor de dezvoltare tehnică, tehnologică și managerială ale societății;
* creșterea activității investiționale prin creșterea ponderii investițiilor proprii de la an la an;
* obținerea unor finanțări nerambursabile, funcție de programe naționale sau europene;

**Competența tehnică:**

* investiții rentabile și optimizarea funcționarii capacitaților de producție;
* achiziționarea și punerea în exploatare a tehnologiilor/echipamentelor de ultimă generație;
* menținerea și dezvoltarea infrastructurii corelate cu perspectivele generale, cele ale pieței specifice și convergența către standardele UE;
* creșterea operativității în remedierea avariilor și a vitezei de reacție la urgențe și sesizări;
* optimizarea consumurilor de materii prime, resurse, materiale si energie;
* finalizarea cu succes a lucrărilor/proiectelor finanțate extern;
* monitorizarea permanentă a modului în care sunt respectate condițiile contractuale;
* menținerea și îmbunătățirea continuă a sistemului de management integrat, calitate, mediu, sănătate și securitate în muncă;
* alinierea la Directivele UE a managementului calității și protecției mediului.

**Competența profesională:**

* creșterea eficienței generale a societății, prin corecta dimensionare, informare și motivare a personalului societății;
* asigurarea unei forțe de muncă optimă din punct de vedere al calificării și nivelului de pregătire, cu un focus pe infuzia de personal tânăr;
* promovarea dialogului social, informarea/comunicarea și consultarea în timp util a reprezentanților salariaților/sindicatului asupra elementelor care pot afecta condițiile de muncă și viață;
* implementarea unor politici de personal corespunzătoare, care să conducă la un mediu favorabil performanței în muncă și crearea unei culturi a învățării;
* promovarea responsabilității și răspunderii profesionale.

**Orientarea către client:**

* preocuparea permanentă pentru creșterea gradului de încredere al beneficiarilor și pentru asigurarea unei transparențe legată de acțiunile întreprinse; promovarea corectitudinii și promptitudinii în relația cu beneficiarii/consumatorii;
* îmbunătățirea continuă a relațiilor de comunicare și colaborare cu fiecare categorie de clienți în parte;
* informarea în timp util a consumatorilor/beneficiarilor asupra activității societății;
* educarea consumatorilor/beneficiarilor în raport cu elementele sensibile provenite din activitatea societății;
* creșterea gradului de satisfacție al consumatorului față de serviciile și produsele societății.

**Grija pentru mediu:**

* gestionarea rațională a resurselor naturale;
* achiziția unor produse, materii prime și materiale ecologice și/sau cu un impact minim asupra mediului, precum și importul/dezvoltarea unor tehnologii de lucru care să aibă în vedere mediul înconjurător;
* eliminarea aspectelor cu impact negativ asupra mediului;
* implementarea eficientă a tehnologiilor moderne conform standardelor europene;

**Obiective strategice ale Societății SERVICII PUBLICE VRANCEA S.R.L.**

 În conformitate cu obiectivele strategice generale ale societăţii, un rol important îl ocupă obiectivele la nivelul activităţilor economico-financiare, structurate în conformitate cu metodologia SMART, după cum urmează:

* Asigurarea unui nivel optim al ratei de îndatorare totală;
* Asigurarea permanentă a fluxului de numerar (cash-flow) necesar bunei desfăşurări a activităţilor productive şi a celor investiţionale;
* Asigurarea implementării Planului de Management, a Planului financiar şi a Politicii tarifare;
* Asigurarea unui grad ridicat de încasare a producţiei facturate;
* Respectarea în continuare a nivelurilor de servicii privind soluţionarea reclamaţiilor/petiţiilor formulate de clienţi;
* Implementarea Programul de Reducere a Pierderilor.

**Obiective strategice financiare**

* Optimizarea permanentă a costurilor de producţie şi de logistică/infrastructura astfel încât atingerea performanţelor dorite şi a nivelului calității serviciilor cerut de consumatori să se realizeze cu costuri minime pentru aceştia.
* Asigurarea viabilităţii economice şi sustenabilităţii financiare a operatorului prin politici adecvate de urmărire a eficienţei cost/beneficiu a serviciului, recuperare creanţe, control intern managerial, managementul riscului.
* Obţinerea unei marje optimale de profit, care să permită atât dezvoltarea în continuare a societăţii, cât şi rambursarea creditelor accesate în cadrul programelor cu co-finanţare europeană.
* Promovarea unei metodologii de stabilire a tarifelor, astfel încât să se asigure autofinanţarea costurilor de operare, modernizare şi dezvoltare, conform principiului eficienţei costului şi a calităţii maxime în funcţionare, luând în considerare şi gradul de suportabilitate a populaţiei.

**Obiective strategice nefinanciare**

* Îmbunătăţirea serviciului din punct de vedere al calităţii prin dezvoltarea şi introducerea de tehnologii noi;
* Dezvoltarea resurselor umane prin instruirea permanentă şi evaluarea atentă a angajaţilor;
* Aplicarea politicilor de management durabil pentru monitorizarea resurselor şi evaluarea riscurilor de mediu;

 Sub aspectul indicatorilor cheie de performanţă, se monitorizează permanenţa activităţii pe parcursul duratei mandatului de administrator.

În conformitate cu prevederile H.G. nr. 639/2023 Anexa nr.2, autoritatea publică tutelară **stabilește și monitorizează** următorii indicatori de performanță pentru organele de administrare:

**INDICATORI FINANCIARI** (Anexa nr.2a din H.G. nr.639/2023)

|  |  |  |  |  |  |  |
| --- | --- | --- | --- | --- | --- | --- |
| **Nr. Crt** | **Categorie** | **Indicator** | **UM** | **Formula de calcul** | **Pondere** | **Valori orientative/ termen anual** |
| 1 | **Politica de investiții** | Rata cheltuielilor de capital | % | $$Rata cheltuielilor de capital=\frac{Cheltuieli de capital}{Total active}$$ | **10%** | ≥ 1,34 |
| 2 | **Finanțarea** | Rata lichidității curente | nr | $$Rata lichiditatii curente=\frac{Active curente (circulante)}{Datorii curente}$$ | **10%** | ≥ 1,00 |
| 3 | **Operațiuni** | Viteza de rotație a creanțelor | nr | $$Viteza de rotatie a creanțelor=\frac{Cifra de afaceri neta}{\frac{Creante \left(T\_{0}\right)+ Creante \left(T\_{1}\right)}{2}}$$ | **10%** | ≥ 4,15 |
| 4 | **Rentabilitate** | Marja profitului din exploatare | % | $$Marja profitului din exploatare=\frac{Profit din exploatare}{Cifra de afaceri neta}$$ | **10%** | ≥ 1,02 |
| 5 | **Politica de dividende** | Rata de plată a dividendelor | % | $$Rata de plata a dividendelor=\frac{Dividende plătite}{Profit net}$$ | **10%** | ≥ 50,00 |

**INDICATORI NEFINANCIARI** (Anexa nr.2b din H.G. nr.639/2023)

|  |  |  |  |  |  |  |
| --- | --- | --- | --- | --- | --- | --- |
| **Nr. Crt** | **Categorie** | **Indicator** | **UM** | **Formula de calcul** | **Pondere** | **Valori orientative/ termen anual** |
| 6 | **Indicatori de mediu** | Consumul de energie | MWh | $$Consum de energie$$ | **10%** | -1,30% |
| 7 | **Indicatori referitor la clienți** | Scorul satisfacției clienților | % | $$Scor de satisfactie clienti\_{t}=\frac{Toral numar evaluari de 4 si 5 (T\_{0})}{Toral numar evaluari (T\_{-1})}$$ | **10%** | ≥ 72,00 |
| 8 | **Indicatori referitor la angajați** | Numărul de instruiri în materiede siguranță | nr | $$Numar de instruiri in materie de siguranta\_{t}= Numarul total de instruiri in materie de $$$$siguranta care s-au realizat pe parcursul anului$$ | **10%** | ≥4 |
| 9 | **Indicatori legați de guvernanță corporativă** | Numărul de reuniuni ale consiliului de administrație | nr | $$Numarul sedintelor consiliului de administratie$$$$sustinute de-a lungul anului$$ | **10%** | ≥4 |
| 10 | **Indicatori legați de guvernanță corporativă** | Stabilirea Politicilor de gestionare riscuri | DA/NU | $$Confirmarea stabilirii politicilor$$ | **10%** | DA |

**Notă**: Valorile datelor din formulele de calcul pentru „t” sunt cele înregistrate de întreprinderea publică la 31.12 anul de referință, conform Anexelor nr. 2a și 2b la H.G. nr. 639/2023.

Valorile orientative din ultima coloană sunt cele stabilite prin Ordinul AMEPIP nr.651/2024.

 Îndeplinirea obiectivelor de mai sus vă asigură îmbunătăţirea continuă a stabilităţii economico - financiare a societăţii, prezentând astfel un nivel ridicat de credibilitate în raport cu orice instituţie finanţatoare din ţară sau din străinătate, favorizând în acest mod atragerea în continuare de resurse financiare nerambursabile pentru susţinerea proceselor investiţionale. Misiunea autorităţii tutelare în ceea ce priveşte activitatea **Societății** **SERVICII PUBLICE VRANCEA S.R.L.**, scopul şi obiectivele strategice şi de performanţă ale operatorului regional, se constituie în standarde de performanţă obligatorii pentru membrii Consiliului de Administraţie al **Societății** **SERVICII PUBLICE VRANCEA S.R.L.** reprezentând parte a politicilor de dezvoltare a societăţii.

 Planul de administrare se va interpreta în corelare cu prevederile legale în vigoare din sectorul de activitate al **Societății** **SERVICII PUBLICE VRANCEA S.R.L.** şi cu prevederile legale specifice/locale (contractul de delegare, contractele de finanţare, etc).

1. **Menţiunea privind încadrarea Societății SERVICII PUBLICE VRANCEA S.R.L. în una dintre următoarele categorii de scopuri ale întreprinderii publice, respectiv comercial, de monopol sau serviciu public**

 În conformitate cu Prezentarea generală a societății SERVICII PUBLICE VRANCEA S.R.L. este o societate comercială de interes public care desfășoară activitățile de administrare și întreținere a infrastructurii publice, incluzând drumuri județene, spații publice și imobile ale Consiliului Județean Vrancea. Societatea trebuie să creeze valoare economică, acționând ca o companie cu scop comercial pe piața concurențială de servicii a județului Vrancea. Societatea trebuie să îndeplinească standardele/ condițiile/ cerințele de calitate a serviciilor prestate în conformitate cu:

* Contractul de delegare directă a gestiunii în aria administrativ teritorială a județului Vrancea;
* Contractele de servicii încheiate cu beneficiarii;
* Norme, normative, standarde, legislația specifică.

 **Societatea** **SERVICII PUBLICE VRANCEA S.R.L.** se încadrează în categoria societăților furnizoare de servicii comunitare de utilități publice.

 Prevederile legislative aplicabile serviciilor de utilitate publică sunt:

* Legea nr.31/1990 privind societățile republicată, cu modificările și completările ulterioare.
* Ordonanța de urgență a Guvernului nr.109/2011 privind guvernanța corporativă a întreprinderilor publice, aprobată cu modificări și completări prin Legea nr.111/2016, cu modificările și completările ulterioare și Anexa 1b din normele metodologice de aplicare a OUG nr.109/2011, privind guvernanța corporativă a întreprinderilor publice, cu modificările și completările ulterioare, aprobate prin HG nr.639/2023.
* Legea nr.111/2016 pentru aprobarea Ordonanței de urgență a Guvernului nr.109/2011 privind guvernanța corporativă a întreprinderilor publice
* Legea nr.187/2023 pentru modificarea și completarea Ordonanței de urgență a Guvernului nr. 109/2011 privind guvernanța corporativă a întreprinderilor publice
* Hotărârea de Guvern nr.639/2023 pentru aprobarea Normelor metodologice de aplicare a unor prevederi din Ordonanța de urgență a Guvernului nr.109/2011 privind guvernanța corporativă a întreprinderilor publice
* Legea nr.51/2006 a serviciilor comunitare de utilități publice, republicată, cu modificările și completările ulterioare
* Ordonanța nr.26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritara, cu modificările și completările ulterioare.
1. **Obiectul obligaţiei şi angajamentul autorităţii publice tutelare vizavi de modalitatea de asigurare a compensaţiilor corespunzătoare sau de plată a obligaţiei**

 Finanţarea investiţiilor şi co-finanţarea se va realiza din următoarele surse:

1. Granturi de la Uniunea Europeana sau subvenţii de la bugetul de stat sau bugetele locale.
2. Contractarea de împrumuturi de la bănci locale sau instituţii financiare internaţionale;
3. Surse proprii ale societății obţinute din eficientizarea economică.

 Societatea va utiliza fondurile mai sus menţionate pentru următoarele activităţi:

1. Plata serviciului datoriei constând în rate de capital, dobânzi, comisioane şi alte costuri aferente diverselor programe de investiţii (dacă este cazul);
2. Întreţinerea, înlocuirea şi dezvoltarea activelor delegate, inclusiv a celor dezvoltate cu finanţare nerambursabilă din partea Uniunii Europene şi în conformitate cu programul aprobat de Autoritatea Delegantă sau cu programul specific de operare şi întreţinere din prezentul Contract;
3. Pregătirea documentaţiei necesare asigurării finanţării investiţiilor prioritare din master plan (studii de fezabilitate, aplicaţii etc).
4. **Aşteptări în ceea ce priveşte politica de dividende/vărsăminte din profitul net aplicabilă Societății SERVICII PUBLICE VRANCEA S.R.L.**

 Așteptările autorității publice tutelate pe un orizont de timp cel puțin egal cu perioada mandatului consiliului de administrație, sunt acelea de asigurare a unui serviciu de calitate, îmbunătățirea performanțelor, concomitent cu reducerea cheltuielilor și creșterea productivității muncii.

 Profitul contabil se repartizează conform prevederilor legale in vigoare, pe baza situațiilor financiare anuale aprobate de Adunarea Generală a Asociaților societății.

 Politica de dividende aplicabilă societății SERVICII PUBLICE VRANCEA S.R.L.este stabilită în corelare cu prevederile Legii nr.31/1990 privind societățile,cu modificările și completările ulterioare, ale Ordonanței nr. 64/30.08.2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi regiile autonome, cu modificările şi completările ulterioare, precum și ale Actului constitutiv al societății SERVICII PUBLICE VRANCEA S.R.L.

 Potrivit O.G. nr.64/30.08.2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi regiile autonome, cu modificările şi completările ulterioare, destinaţiile repartizării profitului sunt:

1. rezerve legale;
2. alte rezerve reprezentând facilităţi fiscale prevăzute de lege;
3. acoperirea pierderilor contabile din anii precedenţi, cu excepţia pierderii contabile reportate provenite din ajustările cerute de aplicarea IAS 29 „Raportarea financiară în economiile hiperinflaționiste”, potrivit Reglementărilor contabile conforme cu Standardele internaţionale de raportare financiară şi Reglementărilor contabile armonizate cu Directiva 86/635/CEE şi cu Standardele Internaţionale de Contabilitate aplicabile instituţiilor de credit;

 c^1) Constituirea surselor proprii de finanţare pentru proiectele cofinanţate din împrumuturi externe, precum şi pentru constituirea surselor necesare rambursării ratelor de capital, plăţii dobânzilor, comisioanelor şi a altor costuri aferente acestor împrumuturi externe;

1. alte repartizări prevăzute de lege;
2. participarea salariaţilor la profit; societăţile naţionale, companiile naţionale şi societăţile comerciale cu capital integral sau majoritar de stat, precum şi regiile autonome care s-au angajat şi au stabilit prin bugetele de venituri şi cheltuieli obligaţia de participare la profit, ca urmare a serviciilor angajaţilor lor în relaţie cu acestea, pot acorda aceste drepturi în limita a 10% din profitul net, dar nu mai mult de nivelul unui salariu de baza mediu lunar realizat la nivelul agentului economic, în exerciţiul financiar de referinţă;
3. dividende, în cazul societăţilor naţionale, companiilor naţionale şi societăţilor comerciale cu capital integral sau majoritar de stat;
4. profitul nerepartizat pe destinaţiile prevăzute la lit. a) - f) se repartizează la alte rezerve şi constituie sursă proprie de finanţare.
5. **Aşteptări în ceea ce priveşte politica de investiții aplicabilă Societății SERVICII PUBLICE VRANCEA S.R.L.**

 Programul anual de investiții este înaintat de către administratorii Societății SERVICII PUBLICE VRANCEA S.R.L., spre aprobare, către Adunarea Generală a Asociaților Societății SERVICII PUBLICE VRANCEA S.R.L.și către Autoritatea Publică Tutelară, odată cu Proiectul Bugetului de Venituri și Cheltuieli.

 Planurile de investiții propuse sa fie bazate pe analize întemeiate, care sa demonstreze eficiența și oportunitatea investiției, valoarea si termenul de recuperare al investiției etc.

 Finanțarea cheltuielilor de capital pentru realizarea obiectivelor de investiții se asigură din următoarele surse:

1. fonduri proprii ale operatorilor şi/sau fonduri de la bugetul local, în conformitate cu obligaţiile asumate prin contractual de delegare a gestiunii;
2. credite bancare, ce pot fi garantate de unităţile administrativ-teritoriale, de statul român sau de alte entităţi specializate în acordarea de garanţii bancare;
3. fonduri nerambursabile obţinute prin aranjamente bilaterale sau multilaterale;
4. alte surse, constituite potrivit legii.
5. **Așteptările autorităţii publice tutelare şi ale asociaților cu privire la comunicarea cu organele de administrare şi conducere ale Societății SERVICII PUBLICE VRANCEA S.R.L.**

 Comunicarea dintre organele de administrare şi conducere ale **Societății** **SERVICII PUBLICE VRANCEA S.R.L.** şi autoritatea publică tutelară şi acţionari se va face conform prevederilor Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare și Anexa 1b din normele metodologice de aplicare a OUG nr.109/2011 privind guvernanța corporativă a întreprinderilor publice, cu modificările și completările ulterioare, aprobate prin HG nr.639/2023 şi a prevederilor Actului constitutiv al Societății.

 Astfel, comunicarea dintre autoritatea publică tutelară, asociat şi întreprinderea publică se va face periodic – cu o periodicitate definită clar în Planul de Administrare și Planul de management și în contractele de mandat, vizând în principal, dar fără a se limita la:

* evoluția cheltuielilor de capital.

 În cazul imposibilităţii/abaterii de la îndeplinirea obiectivelor şi a indicatorilor de performanţă de către administratori, stabiliţi în contractele de mandat, aceștiaau obligaţia de a notifica în scris autoritatea publică tutelară şi asociații, cu privire la cauzele care au determinat nerealizarea şi impactul asupra obiectivelor şi indicatorilor de performanţă.

1. **Așteptările autorităţii publice tutelare şi ale asociaților cu privire la calitatea şi siguranţa serviciilor și produselor oferite de Societatea** **SERVICII PUBLICE VRANCEA S.R.L.**

 Pentru asigurarea calităţii serviciilor prestate de **Societatea** **SERVICII PUBLICE VRANCEA S.R.L.** în baza Contractului de Delegare, în aria delegării definită în respectivul contract, Societatea își desfășoară activitatea pentru autoritățile locale

 În conformitate cu principiile operaționale definite de Contractul de Delegare, **Societatea** **SERVICII PUBLICE VRANCEA S.R.L.**, va avea în vedere următoarele priorități strategice:

* Adaptarea serviciilor la noile cerințe ale utilizatorilor, de fiecare dată când este necesar și în termene rezonabile din punct de vedere tehnic;
* Tratarea echitabilă a utilizatorilor în condițiile Contractului de Delegare și a Regulamentului privind delegarea unor activități specifice serviciului publice de administrare a do eniului public și privat a județului Vrancea;
* Respectarea indicatorilor financiari și manageriali prevăzuți de Contractul de Delegare.
1. **Așteptările autorităţii publice tutelare şi ale asociaților cu privire la cheltuielile de capital și reducerile de cheltuieli**
2. **Așteptări în legătură cu cheltuielile de capital**

 Administratorii vor analiza, fundamenta, aviza și propune spre aprobare, anual, autorității publice tutelare și acționarilor programul de dezvoltare și de investiții necesar îndeplinirii obiectivelor strategice ale Societății. Cheltuielile de capital propuse prin programul de dezvoltare și investiții trebuie să fie în corelare directă cu obiectivele strategice ale societății.

 Administratorii pot aproba, în limita bugetului de venituri și cheltuieli aprobat de Adunarea Generală a Asociaților, modificări în structura acestuia, în limita competențelor pentru care a primit mandat.

 În acest sens, aşteptările autorităţii publice tutelare şi ale asociaților cu privire la cheltuielile de capital sunt:

* Aprobarea cheltuielilor viitoare de capital necesare îndeplinirii obiectivelor societăţii cu respectarea legislaţiei în vigoare privitoare la fundamentarea, aprobarea investiţiilor publice, respectarea legislaţiei privind achiziţiile publice şi a dispoziţiilor legale privind protecţia mediului.
1. **Așteptări în legătură cu reducerea cheltuielilor**

 Administratorii trebuie să urmărească ca societatea să nu înregistreze plăți restante, pentru a preveni cheltuieli suplimentare cu penalități și majorări de întârziere în sarcina societății. De asemenea, societatea trebuie să-și achite, cu prioritate, obligațiile la bugetul de stat, bugetul asigurărilor sociale și la bugetul local.

 Administratorii trebuie să urmărească încasarea la termen a creanțelor societății și să dispună toate măsurile de recuperare a acestora în termenul legal de prescripție.

 Angajarea oricăror cheltuieli de către societate trebuie să respecte principiile: eficienței, eficacității și economicității.

 În acest sens, aşteptările autorităţii publice tutelare şi ale asociaților cu privire la reducerea cheltuielilor sunt:

* Luarea măsurilor necesare pentru achitarea, cu prioritate, a obligaţiilor la bugetul de stat, local, la bugetul asigurărilor sociale de stat, a măsurilor pentru prevenirea înregistrării de plăţi restante către furnizori şi, implicit, înregistrarea de cheltuieli suplimentare - majorări penalităţi de întârziere, dobânzi, etc.
* Îmbunătăţirea procedurilor de colectare a creanţelor care să se adreseze consumatorilor cu voinţa redusă de plată;
* Implementarea măsurilor corespunzătoare pentru reducerea costurilor, pentru creşterea productivităţii muncii şi creşterea performanţelor societăţii;
* Măsuri de administrare optimă a infrastructurii.
1. **Așteptările în domeniul eticii, integrității și guvernanței corporative**

 Atribuţiile administratorilor în domeniul eticii, al integrităţii şi al guvernanţei corporative sunt cele prevăzute de Legea nr.31/1990 privind societățile, republicată cu modificările și completările ulterioare, Actul Constitutiv al societăţii, Contractele de Mandat şi legislaţia specifică domeniului de activitate al societăţii.

 Aşteptările autorităţii publice tutelare în domeniul eticii, integrităţii şi guvernanţei corporative au drept fundament câteva valori şi principii care trebuie să guverneze comportamentul etic şi profesional al managerilor societăţii:

* 1. **Etica managerială**:administratorii societăţii vor respecta Codul de Etică. Mai mult, vor lua şi aplica decizii care afectează angajaţii, ţinând cont de recompensarea identică pentru contribuţie identică – un principiu universal de etică managerială. În plus, administratorii vor acţiona întotdeauna în favoarea intereselor societăţii.
	2. **Profesionalismul**:Toate atribuţiile de serviciu care revin administratorilor executivi şi neexecutivi societăţii trebuie îndeplinite cu maximum de eficienţă şi eficacitate, la nivelul de competenţă necesar şi în cunoştinţă de cauză în ceea ce priveşte reglementările legale; administratorii vor face toate diligenţele necesare pentru creşterea continuă a nivelului lor de competenţă şi pentru creşterea nivelului de competenţă al angajaţilor societăţii;
	3. **Imparţialitatea şi nediscriminarea**:principiu conform căruia administratorii executivi şi neexecutivi sunt obligaţi să aibă o atitudine obiectivă, neutră faţă de orice interes politic, economic, religios sau de altă natură, în exercitarea atribuţiilor funcţiei; managerilor şi administratorilor le este interzis să solicite sau să accepte, direct ori indirect, vreun avantaj ori beneficiu moral sau material, sau să abuzeze de funcţia pe care o au;
	4. **Libertatea de gândire şi de exprimare**: principiu conform căruia administratorul poate să-şi exprime şi să-şi fundamenteze opiniile, cu respectarea ordinii de drept şi a bunelor moravuri;
	5. **Onestitatea, cinstea şi corectitudinea**:principiu conform căruia administratorul în exercitarea mandatului trebuie să respecte, cu maximă seriozitate, legislaţia în vigoare;
	6. **Deschiderea şi transparenţa**:principiu conform căruia activităţile administratorilor în exercitarea funcţiilor lor sunt publice şi pot fi supuse monitorizării cetăţenilor;
	7. **Confidenţialitatea**:principiu conform căruia administratorul trebuie să garanteze confidenţialitatea informaţiilor care se află în posesia sa.

 În conformitate cu prevederile Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare și Normele metodologice de aplicare a OUG nr.109/2011 privind guvernanța corporativă a întreprinderilor publice, cu modificările și completările ulterioare, aprobate prin HG nr.639/2023, activitatea organelor de conducere trebuie să fie transparentă şi accesibilă, garantând o bună comunicare.

 În egală măsură, tot în sensul asigurării guvernanţei corporative a societăţii, asociatul aşteaptă ca, până la finele mandatului, administratorii să finalizeze implementarea sistemelor de management prin obiective şi de management al performanţei, sisteme care permit trasabilitatea performanţei individuale şi de grup şi responsabilizează fiecare angajat în sensul contribuiri la atingerea obiectivelor societăţii, securizând astfel în bună măsură rezultatele societăţii.

 Controlul intern este un proces la care participă tot personalul societăţii, inclusiv administratorii, conceput să furnizeze o asigurare rezonabilă privind realizarea următoarelor obiective:

1. desfăşurarea activităţii în condiţii de eficienţă şi rentabilitate;
2. controlul adecvat al riscurilor care pot afecta atingerea obiectivelor societăţii;
3. furnizarea unor informaţii corecte, relevante, complete şi oportune structurilor implicate în luarea deciziilor în cadrul societăţilor şi utilizatorilor externi ai informaţiilor;
4. protejarea patrimoniului;
5. conformitatea activităţii societăţii cu reglementările legale în vigoare, politică şi procedurile Societăţii.

 În vederea îndeplinirii acestor obiective, societatea elaborează şi revizuieşte periodic Politica de control intern pentru ca aceasta să corespundă necesităţilor şi evoluţiei societăţii.

 Societatea va dispune astfel de un sistem adecvat de control intern asupra procesului de management al riscurilor, care implică analize independente şi regulate, evaluări ale eficacităţii sistemului şi, acolo unde se impune, asigurarea remedierii deficienţelor constatate. Rezultatele acestor analize sunt comunicate în mod direct administratorilor şi comitetelor specializate.

 În vederea asigurării unei culturi de etică şi conformitate şi a unui sistem de guvernanţă adecvat, a promovării valorilor şi principiilor care asigură o bună conduită în relaţie cu toate părţile interesate şi păstrarea unei bune reputaţii pe piaţă, managerii și administratorii vor trebui să asigure îndeplinirea permanentă a următoarelor cerinţe:

* deţinerea de competenţă şi experienţă profesională, precum şi o bună reputaţie şi integritate pe tot parcursul deţinerii funcţiei;
* asigurarea cerinţelor guvernanţei corporative: structura organizatorică transparentă şi adecvată, alocarea adecvată şi separarea corespunzătoare a responsabilităţilor;
* administrarea corespunzătoare a riscurilor/managementul riscurilor, adecvarea politicilor şi strategiilor, precum şi a mecanismelor de control intern, asigurarea unui sistem eficient de comunicare şi de transmitere a informaţiilor;
* menţinerea standardelor etice şi profesionale pentru a asigura un comportament profesional şi responsabil la nivelul entităţii reglementate în vederea prevenirii apariţiei conflictelor de interese (Cod de Etică, Politica privind administrarea conflictelor de interese);
* îndeplinirea cerinţelor de competenţă şi onorabilitate prevăzute de reglementările aplicabile;
* menţinerea nivelului de competenţă relevat în matricea de competenţe a Consiliului de Administraţie la momentul nominalizării, relevat în evaluarea anuală a nivelului de competenţă individuală a membrilor consiliului de administraţie;
* cunoaşterea, respectarea şi aplicarea cu profesionalism a legislaţiei specifice societăţii, strategia şi politicile societăţii, Codul de etică, normele, procedurile, acordurile şi convenţiile care reglementează activitatea;
* nedepăşirea numărului maxim de mandate de administrator prevăzut de OUG 109/2011 privind guvernanța corporativă a întreprinderilor publice, aprobată cu modificări și completări prin Legea nr.111/2016, cu modificările și completările ulterioare, în societăţi sau întreprinderi publice cu sediul în România care pot fi exercitate concomitent şi alocarea de timp suficient pentru îndeplinirea responsabilităţilor;
* evitarea conflictelor de interese (să se asigure în permanenţă că interesele lor personale sau profesionale – directe sau indirecte – nu sunt în conflict cu interesele societăţii şi să se asigure că procedurile şi controalele implementate la nivelul societăţii sunt adecvate pentru identificarea, raportarea şi gestionarea corespunzătoare a conflictelor de interese actuale şi potenţiale).

 Administratorii societății sunt responsabili şi pentru stabilirea şi revizuirea principiilor cadrului de administrare a activităţii şi a valorilor corporative ale instituţiei, inclusiv a celor stabilite prin intermediul unui cod etică şi integritate.

 Codul de Etică defineşte idealurile, valorile şi principiile pe care angajaţii le respectă şi le aplică în activitatea desfăşurată în cadrul companiei. Codul de etică urmăreşte promovarea valorilor şi principiilor etice în cadrul companiei în vederea creşterii calităţii serviciilor oferite şi a protejării reputaţiei şi are un rol educativ, de reglementare şi de impunere a valorilor promovate.

 Administratorii societății sunt responsabili și de comunicarea organizațională.

 Comunicarea dintre organele de administrare, conducerea societății, autoritatea publică tutelară și acționariat se va face conform Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări

prin Legea nr. 111/2016, cu modificările și completările ulterioare și Normele metodologice de aplicare a OUG nr.109/2011 privind guvernanța corporativă a întreprinderilor publice, cu modificările și completările ulterioare, aprobate prin HG nr.639/2023.

 În caz de neîndeplinire a indicatorilor de performanță stabiliți în contractele de mandat ale administratorilor, aceștia din urmă au obligația de a notifica în scris autoritatea publică tutelară și acționariatul cu privire la cauzele care au determinat devierea, precum și impactul asupra indicatorilor de performanță. Notificarea administratorilor trebuie transmisă în cel mult 10 zile de la apariția cauzei care a stat la baza neîndeplinirii, sau atunci când administratorii constată că o astfel de deviere este foarte probabilă.

**Președintele,**

**Consiliului Județean Vrancea**

**Nicușor HALICI**

 **Contrasemnează,**

**Secretar general al județului Raluca Dan**